armvectores/hy_wikipedia_2023 huggingface dataset:
Կովկաս (թերթ)

Անվան այլ կիրառումների համար տե՛ս՝ Կովկաս (այլ կիրառումներ)«Կովկաս», քաղաքական և բանասիրական շաբաթաթերթ, հայերեն առաջին պարբերականը Կովկասում։ Լույս է տեսել 1846-1847 թվականներին Թիֆլիսում։ Խմբագիրներ՝ Հ. Արզանյան, Հ. Կարենյան։ «Կովկասը» «Kaвказ» («Կավկազ») թերթի տարբերակն էր։
Նպատակն էր ծանոթացնել Կովկասի պատմությանը, աշխարհագրությանը, տեղաբնիկների կենցաղին ու սովորություններին։ Տպագրել է պետականպաշտոնական որոշումներ, Կովկասի փոխարքայի հրամաններն ու հրահանգները, ինչպես և առևտրական, տնտեսական, քաղաքական, բնույթի ինքնուրույն ու թարգմանական նյութեր, բանասիրական ուսումնասիրություններ։
Կարևոր տեղ է հատկացրել Հայաստանի և հայ ժողովրդի պատմության, մշակույթի ու գրականության, կրթության բնագավառներին վերաբերող նյութերին, հայ հեղինակների ստեղծագործություններին։ Տպագրել է նաև թարգմանություններ ռուս և արևմտաեվրոպական գրողներից։ Աշխատակցել են Գալուստ Շերմազանյանը, Համբարձում Էնֆիաճյանը, Ռոստոմ Երզնկյանը, Գաբրիել Պատկանյանը, Գևորգ Տեր-​Ալեքսանդրյանցը, Հովհաննես Լորիս-Մելիքյանը, Կարապետ Շահնազարյանը, Միքայել Պատկանյանը և ուրիշներ։
Լեզուն հիմնականում գրաբար էր։


== Ծանոթագրություններ ==
Էմանյուել Ֆրեմյե

Էմանյուել Ֆրեմյե (ֆր.՝ Emmanuel Frémiet, դեկտեմբերի 6, 1824(1824-12-06)[…], Մոնրուժ - սեպտեմբերի 10, 1910(1910-09-10)[…], Փարիզ), XIX դարի խոշորագույն քանդակագործ։ Աշխատել է նատուրալիզմի և նեոդասականության ավանդույթներում։


== Կյանք ու գործունեություն ==
Էմանյուել Ֆրեմյեն  ծնվել է արվեստի հետ սերտորեն կապված միջին կարողության տեր  ընտանիքում։ 13 տարեկան փոքրիկ Ֆրեմյեն ընդունվում է Փարիզի դեկորատիվ արվեստի դպրոց, որտեղ դասվանդում է նրա զարմուհի Սոֆիայի ամուսինը՝հայտնի քանդակագործ Ֆրանսուա Ռյուդը։  Էմանյուել Ֆրեմյեն Ֆրանսուա Ռույդի աշակերտն է եղել։
Էմանյուել Ֆրեմյենի առաջին աշխատանքը՝ Վիթի քանդակը, ցուցադրվեց  Փարիզյան սալոնում (1845 թվական)։ Նա բազմաթիվ բրոնզե կենդանիների արձանիկների հեղինակ է, որոնց համար ստացել  է տարբեր մրցանակներ և պարգևներ։ 1849 թվականին Ֆրեյմեն ստանում է առաջին պաշտոնական (պետական) պատվերը։ Պաշտոնական (պետական) պատվերից է նաև Փարիզի փողոցներն ու հրապարակները զարդարող արձանները։

1855-ից մինչև 1859 թվականները Էմանյուել Ֆրեմյեն աշխատել է կայսր Նապոլեոն III-ի պատվիրած ձիարձանների շարքի վրա։
1870 թվականին Ֆրանս-պրուսական պատերազմի ժամանակ քանդակագործը հեռանում է մայրաքաղաքից, և նրա տունը կողոպտվում է։ Պատերազմից հետո աշխատում է Գերմանիայում (Վերին Սիլեզիա) և հայրենիքում, ղեկավարում է Լուվրում քանդակագործության բաժինը, զբաղվում է մանկավարժական գործունեությամբ, կատարում է որոշ պատվերներ Փարիզի բնագիտության թանգարանի համար։ 1887 թվականին Փարիզի սալոնում ստացել է պատվավոր շքանշան «Կինը գորիլլայի հետ» քանդակի համար։
1892 թվականից Ֆրեմյեն Գեղեցիկ արվեստների ակադեմիայի անդամ էր և վերոհիշյալ թանգարանին կից գեղանկարչության բաժնի պրոֆեսոր։ Ներկայումս Ֆրեմյեի փոքր ծավալի քանդակները բարձր են գնահատվում մասնագետների և կոլեկցիոներների կողմից։
Նրա աշակերտներից է Պոլ Վեիլանդ Բարտլետը։


== Ծանոթագրություններ ==


== Արտաքին հղումներ ==
«Фреми, Эмманюэль»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ասսումպտա Սերնա

Ասսումպտա Սերնա (իսպ.՝ Assumpta Serna, սեպտեմբերի 16, 1957(1957-09-16), Բարսելոնա, Իսպանիա), իսպանացի դերասանուհի։


== Կյանքը և կարիերան ==
Սերնան ծնվել է Կատալոնիայի Բարսելոնա քաղաքում Մարիա Ասունսոն Ռոդես Սերնա (իսպ.՝ María Asunción Rodés Serna) անունով։
Նրա առաջին նշանակալի դերը դարձավ մեքսիկացի միանձնուհի Խուանա Ինես դե լա Կրուսը «Ես ստեղծվածներից ամենավատն եմ» (1990) ֆիլմում։ Հետագայում նա խաղացել է պարտիզանական հրամանատար Թերեզա Մորենոյի դերը Պիրենեյան պատերազմի ժամանակ ITV հեռուստաալիքի «Թագավորական հրաձիգ Շարպի արկածները» ֆիլմի առաջին չորս մասերում, որը նկարահանվել է Բեռնարդ Կորնուելի վեպի մոտիվներով։ Նա նկարահանվել է նաև «Մատադոր» (1986) Անտոնիո Բանդերասի հետ, «Վայրի խոլորձ» (1990), «Նոստրադամուս» (1994), «Հրաձիգը» (1995) և «Կախարդանք» (1996) ֆիլմերում։
2003 թվականին Սերնան հայտնվեց ITV հեռուստաալիքի «Հենրիխ VIII» երկմասանոց ֆիլմում Եկատերինա Արագոնացու դերում և  «Այստեղ ոչ ոք չէր ապրի» իսպանական հեռուստասերիալում։ 2011-2014 թվականներին նա կատարել է  Ալեքսանդր VI պապի սիրուհու, Վաննոցցի  դեի Կատտանեի դերը Թոմ Ֆոնտանայի «Բորջիա» պատմական հեռուստասերիալում։


== Անձնական կյանք ==
1982 թվականից  մինչև 1985 թվականն ամուսնացած է եղել դերասան Կարլոս Տրիստանչոյի հետ (ծնված 1955 թվականին)։ 1993 թվականից ամուսնացել է շոտլանդացի դերասան Սքոթ Կլևերդոնի (ծնված 1969 թվականին) հետ։ Նրանք ծանոթացել են «Շարպի վաշտը» ֆիլմի նկարահանումների ժամանակ, որտեղ Կլեվերդոնը խաղում էր լեյտենանտ Հարրի Պրայսի դերը։
Սերնան ազատ խոսում է անգլերեն, ֆրանսերեն, իտալերեն, պորտուգալերեն, կատալոներեն և իսպաներեն լեզուներով։


== Գրականություն ==
Vidal, Nuria (1993). Assumpta Serna (Paperback) (in Spanish) (1st ed.). Barcelona: Icaria. ISBN 978-84-7426-211-7. LCCN 94202146. OL 1207170M. Retrieved 2016-12-02.


== Ծանոթագրություններ ==
Եվրասիական ջրաքիս

Եվրասիական ջրաքիսը (լատ․՝ Mustela lutreola), աքիսների ցեղին պատկանող տեսակ է։ Կոչվում է նաև ռուսական ջրաքիս։ Ունի մի քանի ենթատեսակներ։


== Նկարագրություն ==
Գիշատիչ կաթնասուն է։ Ունի երկար մարմին և կարճ պոչ։ Վերջույթները կարճ են, իսկ մատներն իրար միացած են թույլ զարգացած լողաթաղանթով։ Գլուխը և աչքերը փոքր են։ Ականջները փոքր են և կլորավուն։ Եվրոպական ջրաքիսի դունչը սպիտակ է։ Նրանցից որոշները կարող են ունենալ սպիտակ բծեր կոկորդի, կրծքավանդակի և ստամոքսի վրա։ Մարմնի երկարությունը կազմում է 30-45 սմ, պոչի երկարությունը՝ 12-20 սմ։ Արուների քաշը հասնում է մինչև 800 գ, իսկ էգերինը՝ 600-700 գ։ Խիտ, փայլուն մորթին մորթարդյունաբերության թանկարժեք օբյեկտ է, կարող է ունենալ մուգ շագանակագույնից մինչև սև գունավորում, իսկ ստորին մասը՝ շագանակագույն է։ Եվրոպական ջրաքիսի մորթին և մարմինը հարմարեցված են ջրային պայմաններում ապրելու համար։ Այս կենդանին կարող է լողալ և սուզվել ջրի մեջ։


== Տարածում և բնական միջավայր ==
Տարածված է Ռուսաստանի Եվրոպական մասի և Հարավարևելյան Սիբիրի հարթավայրային շրջաններում։ Հանդիպում է նաև Ուկրաինայում, Բելառուսում, Լատվիայում, Գերմանիայում, Հունգարիայում, Շվեյցարիայում, Ռումինիայում, Ֆրանսիայում և Կովկասում։ Եվրոպական ջրաքիսը բնակվում է խիտ բուսականություն ունեցող գետերի ափերին, երբեմն լճերի ափերին։ Նրան հազվադեպ կարելի է հայտնաբերել քաղցրահամ ջրերից ավելի քան 100 մետր հեռավորության վրա։


== Վարք ==
Եվրոպական ջրաքիսը չի ընդլայնում իր տարածքները, քաղցրահամ ջրերում սննդի հնարավոր առատ լինելու պատճառով։ Եվրոպական ջրաքիսն ունի ինչպես մշտական բներ, այնպես էլ ժամանակավոր կացարաններ։ Բները կառուցված են լինում ծղոտից, մամուռից, մկան բրդից և թռչունների փետուրից։ Եվրոպական ջրաքիսն առավել ակտիվ է մթնշաղին և գիշերվա ընթացքում։


== Սննդակարգ ==
Սնվում է մկնակերպ կրծողներով, ջրային առնետներով, գորտերով, թռչուններով, ծառերի սերմերով, միջատներով, խեցգետնակերպերով և մանր ձկներով։ Սովորաբար որսի է դուրս գալիս մթնշաղին և գիշերով։ Բնության մեջ նրա հիմնական թշնամին ջրասամույրն է։


== Բազմացում ==
Զուգավորվում է փետրվարից մինչև մարտ ամիսներին։ Հղիության տևողությունը՝ մոտավորապես 35-72 օր. ձագերը ծնվում են ապրիլին և մայիսին։ Կարող է ունենալ 2-7 ձագ, սակայն սովորաբար լինում է շուրջ չորս կամ հինգ ձագ։ Չորս շաբաթ անց ձագերը բացում են իրենց աչքերը։ Էգերը սեռահասուն են դառնում 1 տարեկանում։ Բնական պայմաններում ապրում է 4-6 տարի, իսկ անազատ պայմաններում՝ մինչև 10 տարի։


== Պահպանման կարգավիճակ ==
Տեսակն ընդգրկված է ԲՊՄՄ (Բնության պահպանության միջազգային միություն) (IUCN) Կարմիր Էջում «խիստ վտանգված» կարգավիճակով։ Այն ունի թանկարժեք մորթի, որի պատճառով հայտնվել է անհետացման եզրին։


== Գրականություն ==
http://www.yerevanzoo.am/index.php?id=184&L=1&tx_ttnews%5Btt_news%5D=1701&cHash=25d83c1586e033c87a98a7555d5a0799
Կենդանիների հանրագիտարան
Սուրբ Գրիգոր Լուսավորիչ եկեղեցի (Կարակաս)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի (իսպ.՝ Iglesia Apostólica Armenia San Gregorio Iluminador en Caracas), Վենեսուելայի մայրաքաղաք Կարակասում գտնվող Հայ Առաքելական եկեղեցու տաճար։


== Տես նաև ==
Կարակաս


== Արտաքին հղումներ ==
Եկեղեցու ինտերիերի լուսանկարներ
Եկեղեցու արտաքին տեսքի լուսանկարները
Եկեղեցու գմբեթի լուսանկարը
hayazg.info — Iglesia Apostolica Armenia Avenida Los Mangos (Caracas)
VICARIATE OF VENEZUELA Archived 2011-01-03 at the Wayback Machine. (անգլ.)
hayernaysor.am — Armenians in Venezuela  (անգլ.)
Մեչնիկովի նրբանցք (Տագանրոգ)

Մեչնիկովի նրբանցք (ռուս.՝ Мечниковский переулок), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է մեծանուն կենսաբան Իլյա Մեչնիկովի պատվին։


== Աշխարհագրություն ==
Մեչնիկովի նրբանցքը գտնվում է Ալեքսանդրի և Հունական փողոցների միջև։ Երկարությունը 600 մետր է։


== Պատմություն ==
Նախկինում այս նրբանցքը կոչվել է Բոլշոյ Բիրժևոյ նրբանցք։ Նրբանցքն ակտիվորեն կառուցապատվել է` սկսած XIX դարի առաջին կեսից։ Տները պատկանել են վաճառական և քաղքենիական խավի մարդկանց։ Տնատերերի մեջ շատ էին հույները։ Մինչև օրս պահպանվել է մի քանի պատմական առանձնատուն, որոնց առաջին սեփականատերերի անունները հայտնի չեն։ Կարմիր աղյուսից կառուցված վեց պատուհան ունեցող մեկհարկանի թիվ 13 տունը 1880-ական թվականներից պատկանել է առևտրական, հունահպատակ Խառլամպի Եգորովիչ Բարբատիին։ Հարևան հողակտորները շինություններով պատկանել են առևտրական Դեպալդոյի ասպնջականոցին և կայսրուհի Մարիայի բարեգործական կազմակերպությանը։
Հետագա տարիներին Մեչնիկովի նրբանցքն անվանվել է ի պատիվ ականավոր կենսաբան Իլյա Մեչնիկովի։


== Փողոցում գտնվում են ==
«Հին ամրոց» ռեստորան` Մեչնիկովի նրբ., 2
«Ռոտ-Ֆրոնտ» կինոթատրոն (1997)` Մեչնիկովի նրբանցքի և Պետրոսի փողոցի անկյուն
Տագանրոգի ծովային սարքաշինության քոլեջ` Մեչնիկովի նրբ., 5
Թիվ 10 միջնակարգ դպրոց` Մեչնիկովի նրբանցքի և Ֆրունզեի փողոցի անկյուն


== Ծանոթագրություններ ==
Տայան (Ֆրանսիա)

Տայան (ֆր.՝ Taillant ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Սավինյեն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17435։


== Բնակչություն ==
Համայնքի բնակչությունը 2010 թվականին կազմում էր 164 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տայանի վիճակագրության ազգային ինստիտուտ (ֆր.)
Բորոչիչե

Բորոչիչե (ուկրաիներեն՝ Борочиче), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Բորոչիչե գյուղում բնակվում էր 1 339 մարդ։ Բնակչության խտությունը կազմում էր 81,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեոնիդ Գովորով

Լեոնիդ Ալեքսանդրովիչ Գովորով (ռուս.՝ Леонид Александрович Говоров, փետրվարի 22, 1897(1897-02-22), Yaransky Uyezd, Վյատկայի գավառ, Ռուսական կայսրություն - մարտի 19, 1955(1955-03-19)[…], Մոսկվա, ԽՍՀՄ), խորհրդային ռազմական գործիչ, Խորհրդային Միության մարշալ (1944), Խորհրդային Միության հերոս (1945), ԽՄԿԿ անդամ (1942)։
1916 թվականին զորակոչվել է բանակ, ավարտել է Կոնստանտինովսկի հրետանային ուսումնարանը (1917)։ Մասնակցել է Ռուսաստանի քաղաքացիական պատերազմին։ 1926 թվականին ավարտել է Հրետանային կատարելագործման դասընթացներ, 1930 թվականին՝ Բարձրագույն ակադեմիական դասընթացներ, 1933 թվականին՝ Ֆրունզեի անվան ռազմական ակադեմիան, 1938 թվականին՝ Գլխավոր շտաբի ռազմական ակադեմիան։
Մասնակցել է Երկրորդ համաշխարհային պատերազմի Խորհրդա-ֆիննական ճակատինին («Ձմեռային պատերազմ», 1939—1940)։ Խորհրդա-գերմանական պատերազմի ժամանակ եղել է Արևմտյան ուղղության, ապա 5-րդ բանակի հրամանատար (1941 թ.)։ 1942 թ. գլխավորել է Լենինգրադյան խմբավորման, այնուհետև՝ Լենինգրադյան ռազմաճակատի զորքերը (մինչն 1945 թ. մայիսը)։ Պատերազմից հետո նշանակվել է Լենինգրադյան ռազմական օկրուգի հրամանատար, ցամաքային զորքերի գլխավոր հրահանգիչ, 1948 թվականից՝ ԽՍՀՄ հակաօդային պաշտպանության զորքերի հրամանատար և ռազմական մինիստրի տեղակալ, 1954 թ. մայիսից՝ հակաօդային պաշտպանության գերագույն գլխավոր հրամանատար ու պաշտպանության մինիստրի տեղակալ։
Եղել է նաև ԽՄԿԿ Կենտկոմի անդամության թեկնածու (1952 թվականից), ԽՍՀՄ II — IV գումարումների Գերագույն սովետի դեպուտատ։ Պարգնատրվել է Լենինի 5, «հաղթանակի», Կարմիր դրոշի 3, Սուվորովի 1-ին աստիճանի 2, Կուտուզովի 1-ին աստիճանի, Կարմիր աստղի, արտասահմանյան 3 շքանշաններով։


== Ծանոթագրություններ ==
Աստերոիդների ցանկ (37301-37400)

Աստերոիդների ցանկ (37201-37300)  • Աստերոիդների ցանկ  • Աստերոիդների ցանկ (37401-37500)
 Աստերոիդների ցանկ (37201-37300)  • Աստերոիդների ցանկ  • Աստերոիդների ցանկ (37401-37500)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Մալդիվների Օլիմպիական կոմիտե

Մալդիվների Օլիմպիական կոմիտե, Մալդիվների ազգային օլիմպիական կոմիտե։ Հիմնադրվել և ՄՕԿ-ի անդամ է դարձել 1985 թվականին։ Գրասենյակը գտնվում է Մալեում։ Հանդիսանում է ՄՕԿ-ի, ՕՍԱ-ի և մի շարք այլ միջազգային կազմակերպություններ անդամ։


== Տես նաև ==
Մալդիվները Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
Միտինցի (գյուղ, Կրասիլովի շրջան)

Անվան այլ կիրառումների համար տե՛ս՝ ՄիտինցիՄիտինցի (ուկրաիներեն՝ Митинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Միտինցի գյուղում բնակվում էր 620 մարդ։ Բնակավայրը զբաղեցնում է 2132 կմ² տարածք։ Բնակչության խտությունը կազմում էր 290,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիռկկյուլա (գյուղ, Կամբյա շրջան)

Անվան այլ կիրառումների համար տե՛ս՝ ԿիռկկյուլաԿիռկկյուլա (էստ․՝ Kõrkküla), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆորմինի

Ֆորմինի (ֆր.՝ Formigny), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 264 մարդ, բնակչության խտությունը` 24.31 մարդ/կմ²: Բնակավայրը զբաղեցնում է 10.86 կմ² տարածք:
2017 թվականի հունվարից Էկրամվիլ, Էներվիլ, Լուվիեռ համայնքների հետ միասին հանդիսանում է Ֆորմինի Լա Բատայ համայնքի մաս:


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 165 աշխատունակ (15-64 տարեկան)  բնակիչ, որոնցից ակտիվ էին 117-ը, իսկ ոչ ակտիվները` 48: Ակտիվության ցուցանիշը կազմում է 70,9 %: 117 աշխատունակ մարդկանցից աշխատել է 106 անձ (56 տղամարդ և 50 կին): Գործազուրկ են եղել 11 անձ (8 տղամարդ և 3 կին): 48 անաշխատունակներից 15-ը եղել են աշակերտներ կամ ուսանողներ, 20-ը` թոշակառուներ, իսկ 13-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բռնազավթված տարածքներ

Օկուպացված կամ բռնազավթված տարածքներ, տեխնիկական եզր միջազգային իրավունքում։ Համաձայն Ցամաքային պատերազմի օրենքների և սովորույթների կոնվենցիայի 42-րդ հոդվածի այն տարածքն է ճանաչվում օկուպացված, որը իսկապես գտնվում է հակառակորդի ուժերի իշխանության տակ։ Օկուպացիան տարածվում է միայն այն շրջանների վրա, որտեղ տվյալ իշխանությունը հաստատված է և ի զորու է կատարել իր գործունեությունը։


== Տես նաև ==
Միջազգային իրավունք
Յուվա (Ուֆայի վտակ)

Անվան այլ կիրառումների համար տե՛ս՝ Յուվա (այլ կիրառումներ)Յուվա (ռուս.՝ Юва), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Ուֆա գետի ձախ ափին՝ 453 կմ հեռավորության վրա։ Գետի երկարությունը՝ 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Այ գետն է մինչև Բելայա թափվելը, գետի գետային ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201112111100021411
Կոդը ըստ հիդրոլոգիական հետազոտության (ՌԴ) — 111102141
Ավազանի կոդը — 10.01.02.011
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Զինովի

Զինովի, նաև Զենոբ (լատ Zenobius, ռուս Зиновий), արական անուն, հին հունարենից թարգմանված նշանակում է «Զևսի ուժը»։


== Հայտնի անվանակիրները ==
Զենոբ Գլակ (Հովհան Մամիկոնյան), միջնադարյան հայ պատմիչ
Զինովի Գերդտ, սովետական կիտոյի դերասան
Աստերոիդների ցանկ (190201-190300)

Աստերոիդների ցանկ (190101-190200)  • Աստերոիդների ցանկ  • Աստերոիդների ցանկ (190301-190400)
 Աստերոիդների ցանկ (190101-190200)  • Աստերոիդների ցանկ  • Աստերոիդների ցանկ (190301-190400)
Պավել Շիլինգովսկի

Պավել Ալեքսանդրովիչ Շիլինգովսկի (փետրվարի 28, 1881(1881-02-28), Քիշնև, Բեսարաբյան գուբերնիա, Ռուսական կայսրություն - ապրիլի 5, 1942(1942-04-05), Լենինգրադ, ՌԽՖՍՀ, ԽՍՀՄ), խորհրդային նկարիչ։


== Կենսագրություն ==
1895-1900 թվականներին սովորել է Օդեսայի գեղարվեստի ուսումնարանում, 1901 -1914 թվականներին՝ Պետերբուրգի գեղարվեստի ակադեմիայում։ Շիլինգովսկիի գծանկարով խիստ, դասական փորագրություն հիշեցնող օֆորտներն ու փայտագրությունները (բնանկար, դիմանկար) աչքի են ընկնում նրբագծի հստակությամբ։ Ստեղծել է նաև երփնագիր և վիմագիր աշխատանքներ։ Գործերից են «Բեսարաբիա» նկարաշարը (օֆորտ, 1913), «Պաշարված քաղաքը» (1941-1942), Կառլ Մարքսի դիմանկարը (փայտագրություն, 1933), Հոմերոսի «Ոդիսականի» նկարազարդումները (հրատարակվել է 1935 թվականին)։ 1925 թվականին եղել է Հայաստանում, ստեղծել «Բերդի պարիսպը։ Երևան», «Սևանա վանքը», «Գեղարդի վանքը», «Հռիփսիմեի վանքը» մատիտանկարները (չորսն էլ՝ Հայաստանի պետական պատկերասրահում, Երևան)։


== Ծանոթագրություններ ==
Աշխարհի երկրների բնակչություն (կանխատեսում)

Ստորև բերված է աշխարհի երկրների ցանկը՝ ըստ բնակչության կանխատեսվող թվաքանակի, որ կազմվել է ՄԱԿ-ի տնտեսական և սոցիալական հարցերի դեպարտամենտի գնահատականի հիման վրա։ Ներկայացված է կանխատեսման միջին մակարդակը (անգլ.՝ Medium variant) 2015, 2020, 2030, 2050 և 2100 թվականների հուլիսի 1-ի համար։


== Տես նաև ==
Աշխարհի երկրներն ըստ բնակչության
Երկիր մոլորակի բնակչության պատմություն


== Ծանոթագրություններ ==
Մուտացիա (այլ կիրառումներ)

Մուտացիա ( լատ.՝ լատ․ mutatio—փոփոխություն). 

Պատանիների ձայնափոխություն արբունքի շրջանում։
Միջնադարյան երաժշտության տեսության մեջ՝ անցում մեկ հեքսաքորդից մյուսին։
Լիտավրների նվագամասում՝ լարվածքի փոփոխում։ Նոտային տեքստերում նշվում է՝ muta in․․․։
Գործիքի փոխարինումը մեկ ուրիշով, օրինակ, հոբոյը՝ անգլիական եղջերափողով։ Նշվում է՝ Oboe muta in Corno inglese։
(7483) Սեկիտակակազու

(7483) Սեկիտակակազու (անգլ.՝ Sekitakakazu), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 1-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,185155 ա. մ., առավելագույնը մոտենում է 2,9461 ա. մ. հեռավորության վրա և հեռանում 3,4242 ա. մ.։ Արեգակի շուրջ մեկ ամբողջական պտույտ է կատարում 2076,32 երկրային օրվա ընթացքում, իր ուղեծրով շարժվելով միջինում 0,173384 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7483) Սեկիտակակազու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիվովարովայի եկամտաբեր տուն (Դոնի Ռոստով)

Պիվովարովայի եկամտաբեր տուն (ռուս.՝ Доходный дом Пивоваровой), մշակութային ժառանգության օբյեկտ Ռուսաստանի Դաշնության Դոնի Ռոստով քաղաքում։ Գտնվում է Շահումյան փողոց, տուն 45/28 հասցեում։ Շենքը մշակութային ժառանգության օբյեկտ է Աշխատանքի և պատմության ու մշակույթի հուշարձանների պահպանության մարզային տեսչության 2004 թվականի դեկտեմբերի 29-ի թիվ 191 հրամանի համաձայն։ Թե ում անունով է տունն այսպես կոչվում, հայտնի չէ։


== Պատմություն ==
Պիվովարովայի եկամտաբեր տունը կառուցվել է XIX դարի վերջում - XX դարի սկզբում բժիշկ Պյոտր Պավլովիչ Չուբուխչիևի կողմից։ Շենքը նրա սեփականությունն էր մինչև 1915 թվականը։ Շենքում, բացի մաշկային և վեներական հիվանդությունների նրա բժշկական աշխատասենյակից, գտնվում էին նաև ատամնաբույժներ Ռևիչի և Ռոզովսկայա-Սուսլիկովայի ատամնաբուժական աշխատասենյակները, ինչպես նաև գործել է երդվյալ հավատարմատար Աբրամով-Տրապեզոնցևի օգնականի գրասենյակը։ Տունը պահպանվել է մինչև XXI դարը։
2013 թվականի փետրվարին հայտնի դարձավ, որ պետության կողմից պահպանվող շենքը մասնակիորեն վերակառուցվել է առանց պաշտոնական թույլտվություն ստանալու։ Տան առաջին հարկը վարձակալությամբ տրվել է սրճարանի։
2013 թվականի ապրիլին տեղեկություն հայտնվեց, որ շենքի հիմքի մոտ կատարվում են կոյուղուն միանալու նորոգման աշխատանքներ` չպահպանելով օրենսդրական բոլոր նորմերը։ Կատարվող աշխատանքների հետևանքով, ըստ բնակիչների, բնակարաններում առաջացել են ճաքեր։ Մշակույթի մարզային նախարարության աշխատակիցն արձանագրել էր պետության կողմից պահպանվող օբյեկտի ամբողջականության խախտում։


== Ծանոթագրություններ ==
Ռոտեյրու (Ալագոաս)

Ռոտեյրու (պորտ.՝ Roteiro), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սան Միգել դուս Կամպուսի գավառի կազմի մեջ։ Բնակչությունը կազմում է  6881 մարդ՝ 2008 թվականի տվյալներով։
Ադամս շրջան (Այդահո)

Անվան այլ կիրառումների համար տե՛ս՝ Ադամս շրջան (այլ կիրառումներ)‎Ադամս շրջան (անգլ.՝ Adams County), ԱՄՆ Այդահո նահանգի 44 վարչական միավորներից մեկը։ Ընդհանուր տարածքը 3.535 կմ² է։ 2010 թվականի մարդահամարի տվյալներով բնակչության թվաքանակը եղել է 3.976. այդ ցուցանիշով քառասունմեկերորդ տեղն է զբաղեցնում Այդահո նահանգի շրջանների մեջ։ Շրջանի ամենամեծ բնակավայրն ու վարչական կենտրոնը Քաունսիլ քաղաքն է։
Շրջանը կազմավորվել է 1911 թվականին և կոչվել Ամերիկայի Միացյալ Նահանգների երկրորդ նախագահ Ջոն Ադամսի անունով։ Նրա տարածքում է գտնվում Բրունդիջ Մաունթեն (Brundage Mountain) մարզադահուկային հանգստավայրը։


== Ժողովրդագրություն ==
2008 թվականի տվյալներով բնակչության թվաքանակը եղել է 3 499. այդ ցուցանիշով 46-րդ տեղն է գրավում նահանգի շրջանների մեջ։ Նրա բնակիչների գերակշիռ մասը՝ 96,9 %-ը սպիտակամորթներ են։
Ներքևում տրված են շրջանի բնակչության թվաքանակի փոփոխությունները 1920-ից 2008 թթ..


== Ծանոթագրություններ ==


== Արտաքին հղումներ ==
Պաշտոնական կայքէջը
Adams County Assessor Parcel Map
The Adams County Record - local newspaper
Brundage Mountain ski area
Ագրակ (Դերսիմի գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆուենտես դե Վալդեպերո

Ֆուենտես դե Վալդեպերո, (իսպ.՝ Fuentes de Valdepero), բնակավայր և մունիցիպալիտետ Իսպանիայում՝ Պալենսիա պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Տերրա դե Կամպոս շրջանում։ Զբաղեցնում է 42.93 կմ2 տարածք։ Բնակչությունը` 295 մարդ (2010 թվականի տվյալներով)։ Գտնվում է պրովինցիայի վարչական կենտրոնից 8 կմ հեռավորության վրա։


== Ժողովրդագրություն ==


== Պատկերասրահ ==

		
		


== Արտաքին հղումներ ==
Web del Ayuntamiento
Programa Vida y Calidad. Archived 2008-02-04 at the Wayback Machine.
Escuela Taller del Castillo de Fuentes de Valdepero Archived 2004-11-14 at the Wayback Machine.
Լյուդվիգ Կարապետյան

Լյուդվիգ Օվակի Կարապետյան (հուլիսի 4, 1939(1939-07-04), Հնաբերդ, Ալագյոզի շրջան, Հայկական ԽՍՀ, ԽՍՀՄ), հայ գրականագետ։ Հայաստանի գրողների միության անդամ (1984)։


== Կենսագրություն ==
Լյուդվիգ Կարապետյանը ծնվել է 1939 թվականին, Արթիկի շրջանի Հնաբերդ գյուղում (այժմ՝ Արագածոտնի մարզ)։ Ավարտել է Երևանի պետական համալսարանի բանասիրական ֆակուլտետը, 1976 թվականին՝ Մոսկվայի ԽՄԿԿ կենտկոմին կից հեռակա բարձրագույն դպրոցի ժուռնալիստիկայի ֆակուլտետը։ Աշխատել է հանրապետության պարբերական մամուլում՝ վարելով պատասխանատու պաշտոններ («Դպրություն», «Հանդիպում», «Հայոց լեզուն և գրականությունը դպրոցում», «Պիոներ կանչ», «Հայաստան»)։ Դասախոսել է ԵՊՀ-ի և «Հրաչյա Աճառյան» համալսարանի ժուռնալիստիկայի ֆակուլտետներում։ Երևանի «Անանիա Շիրակացի» միջազգային հարաբերությունների համալսարանի պրոռեկտորն է, լրագրության, լեզվի և գրականության ամիոնի վարիչը։ Հայաստանի ժուռնալիստների միության և ռազմածովագիրների միջազգային ասոցիացիայի անդամ է։ Եղել է Հայաստանի մանկավարժական ընկերության նախագահության, լուսավորության նախարարության կոլեգիայի, ՀՀ նախարարների խորհրդին առընթեր Տերմինաբանական խորհրդի, «Հրաչյա Աճառյան» համալսարանի գիտական խորհրդի անդամ։
Բազմաթիվ գրականագիտական ակնարկների, հրապարակախոսական հոդվածների հեղինակ է։ Զբաղվում է մանկապատանեկան գրականության հարցերի ուսումնասիրությամբ։ Շուրջ 50 գրքերի հեղինակ է։


== Մրցանակներ ==
ՀԳՄ «Գրական վաստակի համար» մեդալ, 2010
ՀՀ կրթության ու գիտության նախարարության Ոսկե մեդալ, 2009
ՀՀ մշակույթի նախարարության Ոսկե մեդալ, 2009
ՀԳՄ Վախթանգ Անանյանի անվան մանկապատանեկան գրականության մրցանակ «Դասը վարում է գրողը» գրքի համար, 2004։
Հայաստանի լուսավորության նախարարության «Խաչատուր Աբովյան» մեդալ, 1989


== Երկեր ==
Սփյուռքահայ մանկապատանեկան գրականություն (պատմության ուրվագիծ, քրեստոմատիկ նյութեր), Երևան, 2013։
Արևմտահայ մանկապատանեկան գրականություն (պատմության ուրվագիծ, քրեստոմատիկ նյութեր), Երևան, 2013։
Ճանապարհորդություն մանկության մոլորակում, Երևան, 2013։
«Ոսկեդարից» մինչև… 21-րդ, (երկու գրքով) (հայ մանկապատանեկան գրականության պատմության ուրվագծեր), Երևան, 2008-2009։
Դասը վարում է գրողը (4 պրակով, գրական-կենսամատենագիտական ակնարկներ, գրողների դիմանկարի էսքիզներ), Երևան, 2002-2006։


== Ծանոթագրություններ ==
Աստերոիդների ցանկ (82601-82700)

Աստերոիդների ցանկ (82501-82600)  • Աստերոիդների ցանկ  • Աստերոիդների ցանկ (82701-82800)
 Աստերոիդների ցանկ (82501-82600)  • Աստերոիդների ցանկ  • Աստերոիդների ցանկ (82701-82800)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Սցենարի պայմանագիր

Սցենարի պայմանագիր հեղինակային պայմանագրի տեսակ, որով հեղինակը պարտավորվում է չհրատարակված երկը հանձնել ստուդիային՝ կինո- կամ հեռուստաֆիլմում օգտագործելու համար, ուսկ ստուդիան պարտավորվում է սահմանված ժամկետում քննարկել այն և ընդունելու կամ մերժելու մասին հայտնել
հեղինակին։ Երկը կարող է հեղինակին վերադարձվել վերամշակման համար։ Հավանության արժանացած երկի համար հեղինակը վարձատրվում է։ Հեղինակը պարտավորվում է մասնակցել սցենարի քննարկմանը, ծանոթանալ ռեժիսորական սցենարին, դերասանների փորձերին, դեկորների էսքիզներին, նկարահանման խմբի աշխատանքներին։ Ընդունելու պահից որոշակի ժամանակահյատվածում երկն արգելվում է հանձնել այլ կազմակերպության։
Վահագն Խաչատրյան (կինոռեժիսոր)

Վահագն Խաչատրյան (հուլիսի 29, 1977(1977-07-29), Երևան, Հայկական ԽՍՀ, ԽՍՀՄ), հայ կինոռեժիսոր։


== Կենսագրություն ==
Վահագն Խաչատրյանը ծնվել է 1977 թվականի հուլիսի 29-ին, Երևանում։ Միջնակարգ կրթությունը ստացել է 1984-1994 թվականներին՝ Երևանի թիվ 172 միջնակարգ դպրոցում, որից հետո՝ 1994-1999 թվականներին ուսումը շարունակել է Երևանի Խաչատուր Աբովյանի անվան հայկական պետական մանկավարժական ինստիտուտի գեղարվեստական ֆիլմերի ռեժիսուրա ֆակուլտետում։ 
1996 թվականին հիմնադրել է Էսքիզ ստուդիա ընկերությունը, միաժամանակ հադիսացել է այդ ընկերության տնօրենը։ 2006-2011 թվականներին եղել է «Ինտերակտիվ Թիվի» ընկերության տնօրենը, հանդիսանալով հիմնադիր բաժնետեր։ «Ալա բալա նիցա», «Սուպեր մամա», «Սիրո գործակից» ֆիլմերի բեմադրող ռեժիսորն է։
2012 թվականին նշանակվել է «Ա-ԹԻՎԻ հեռուստաընկերության» գլխավոր տնօրեն։


== Ծանոթագրություններ ==


== Արտաքին հղումներ ==
Վահագն Խաչատրյան. Կինոն ազատ գոտի է
Կինոռեժիսորներ Վահագն Խաչատրյանը և Գուժ Թադևոսյանը մրցանակների են արժանացել «ԱՊՀ երկրների երիտասարդ կինո» ֆորումում
Գլխավոր մրցանակը բերվել է Հայաստան
Թեյլոր Կիտչ

Թեյլոր Կիտչ (անգլ.՝ Taylor Kitsch, ապրիլի 8, 1981(1981-04-08), Kelowna, Regional District of Central Okanagan, Բրիտանական Կոլումբիա, Կանադա), կանադացի դերասան է և մոդել։


== Կենսագրություն ==
Թեյլոր Կիտչը ծնվել է 1981 թ.-ի ապրիլի 8-ին Կելոունայում։ Նա ունի 2 մեծ եղբայր և 2 փոքր քույր։ Փոքր ժամանակ նա ցանկանում էր դառնալ պրոֆեսիոնալ հոկեյիստ, խաղացել է բրիտանական «BCHL» խմբում։ Ծնկի վնասվածքի պատճառով դադարեցրել է հոկեյիստի կարիերան։ 2002 թ.-ին նա տեղափոխվել է Նյու Յորք։
2 տարի անց նա պայմանագիր է ստորագրում «Untitled Entertainment» արտադրական խմբի հետ, որտեղ աշխատում է որպես մոդել։
Կիտչը ֆիլմերի ասպարեզում հանդես է գալիս 2006 թ.-ից։ Նրա առաջին դերերից է եղել ֆուտբոլիստի դերը՝ «Գիշերային հինգշաբթու կրակները» ֆիլմում։ Դրանից հետո նրան հրավիրել են խաղալու «Գործարք սատանայի հետ» ֆիլմում, որում նա խաղացել է գլխավոր դերերից մեկը։ 2008 թ.-ի փետրվարին նա կնքել է պայմանագիր «Իքս մարդիկ» ֆիլմում Գամբիտայի դերի համար։ 2010 թ.-ին նա խաղացել է «Խենթերի ակումբ» ֆիլմում։


== Ֆիլմագրություն ==
Կայլ XV (2006) - Փոստատար
Մահացիր, Ջոն Թակեր (2006) - Ջասթին
Ոճային թռիչք (2006) - Կայլ
Գիշերային հինգշաբթու կրակները (2006-2011) - Թիմ Ռիգինս
Գործարք սատանայի հետ (2006) - Պոգ Պերի
Գոսպել Հիլ (2008) - Ջոել Հերոդ
Իքս մարդիկ (2009) - Գամբիտ
Խենթերի ակումբ (2010) - Կեյվին Կարտեր
Ջոն Քարթեր (2012) - Ջոն Քարթեր
Մեծ խարդախություն (2013) - Բժիշկ Պոլ Լուիս
Սովորական սիրտը (2014) - Բրյուս Նայլս
Իսկական խուզարկու (2015) - Փոլ Վուդրոու


== Ծանոթագրություններ ==
Պինգվինների գաղտնի կյանքը

«Պինգվինների գաղտնի կյանքը», ռեժիսոր Հիրոյասու Իսիդի ճապոնական լիամետրաժ անիմե-ֆիլմն է, նկարահանվել է Կոլորադո ստուդիայում 2018 թվականին։ Տոմիխիկո Մորիմի «Պինգվինի արահետ» վեպի և նույնանուն մանգայի էկրանավորումն է։ Համաշխարհային պրեմիերան տեղի է ունեցել 2018 թվականի հուլիսի 29-ին ՝ «Ֆանտազիա» կինոփառատոնի ժամանակ,Կանադայում, որտեղ արժանացել է մրցանակի` լավագույն անիմացիոն ֆիլմի համար։


== Սյուժե ==
Չորրորդ դասարանի աշակերտ Աոյաման շատ հետաքրքրասեր է և իր բոլոր գիտելիքներն ու հայտնագործությունները գրում է օրագրի մեջ։ Հանկարծ նրա հայրենի քաղաքում հայտնվում են պինգվինի հոտեր։ Ամեն ինչ լավ կլիներ, բայց գյուղը գտնվում է օվկիանոսից շատ հեռու և նախկինում այստեղ չէին լսել պինգվինների մասին։  Աոյաման սկսում է կասկածել, որ տեղական ատամնաբուժարանում գտնվող երիտասարդ աշխատողը որևէ կապ ունի դրա հետ։ Բացի այդ, նա սիրահարված է ատամնաբուժարանի աշխատակցուհուն։


== Դերերը հնչյունավորել են ==
Կան Կիտա-Աոյամա
Յու Աոի - օնէ սան
Միկի Ֆուկուի- Սուձուկի
Մեգումի խան-Համոմոտո
Մեգումի խան - Համամոտո
Ռի Կուգիմիա - Ուտիդա
Հիդետոսի Նիսիզիմա - Աոյամայի հայրը
Մամիկո Նոտո - Աոյամայի մայրը


== Ծանոթագրություններ ==
Մայդան (այլ կիրառումներ)

Մայդան, կարող է վերաբերել՝

Մայդան - գյուղ, Ուկրաինայի Անդրկարպատյան մարզի Մեժգորեի շրջանում
Մայդան - գյուղ, Ուկրաինայի Դոնեցկի մարզի Սլավյանսկիում
Մայդան - գյուղ, Ուկրաինայի Ժիտոմիրի մարզի Եմելչևի շրջանում
Մայդան - գյուղ, Ուկրաինայի Ժիտոմիրի մարզի Օլևսկի շրջանում
Մայդան - գյուղ, Ուկրաինայի Խարկովի մարզի Վալկիի շրջանում
Մայդան - գյուղ, Ուկրաինայի Խմելնիցկիի մարզի Լետիչևի շրջանում
Մայդան - գյուղ, Ուկրաինայի Չեռնովցիի մարզի Վիժնիցայի շրջանում
Մայդան - գյուղ, Ուկրաինայի Չեռնովցիի մարզի Վիժնիցայի շրջանում
Մայդան - գյուղ, Ուկրաինայի Վիննիցայի մարզի Վիննիցայի շրջանում
Մայդան - գյուղ, Ուկրաինայի Վիննիցայի մարզի Տիվրովի շրջանում
Մայդան - գյուղ, Ուկրաինայի Վոլինի մարզի Կովելի շրջանում
Մայդան - գյուղ, Ուկրաինայի Վոլինի մարզի Մանևիչի շրջանում
Մյու-ռիթմ

Մյու ռիթմը (μ-ռիթմ) նաև ռոլանդյան կամ կամարաձև ռիթմ գրանցվում է ռոլոնդյան ակոսում։ Տատանասահմանով և հաճախությամբ մոտ է α-ռիթմին, բայց տարբերվում է ալիքների ձևով, որոնք ունեն կլորավուն գագաթներ և նման են կամարների ու հանդիպում են հազվադեպ։ Այս ռիթմը կապված է շոշափական և պրոպրիոցեպտիվ գրգռման ու շարժողական գործընթացների հետ։ Արտահայտված է կույրերի մոտ։


== Գլխուղեղի մյուս ռիթմերը ==


== Գրականություն ==
Brazier, M. A. B. (1970), The Electrical Activity of the Nervous System, London: Pitman
Ժողովածու (1280)

Ժողովածու (1280), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1280 թվի տակ։ Ձեռագիրը գրվել է 15-րդ դար Սարգիս աբեղայ գրիչի կողմից։ Ստացողը եղել է Համամաշինու վարդապետն։ Գրված է թղթի վրա, որը ունի 26,5X18 չափս։ Ձեռագիրը կազմված է 274 թերթից։ Գրված է Միասյուն, բոլորգիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ ուղղագիծ երկաթագիր, Ավետարանի վրա՝ Միասյուն, բոլորգիրով։ Կազմը` կաշվեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 70ա, 221բ։


== Բովանդակություն ==
Ներս․ Շնորհալւոյ Մեկնութիւնք Մատթէի, Խորանացն Աւետարանի, ՑԵկեղեական պատմութենէ։
Ի Մատթէի Մեկնութենէն Ոսկեբերանի։


== Ծանոթագրություններ ==
Սուրբծննդյան սարսափ պատմություն

Սուրբծննդյան սարսափ պատմությունը 2015 թվականի անտոլոգիա սարսափ ֆիլմ է, որի ռեժիսորներն են Հրանտ Հարվին, Սթիվեն Հոուբենը և Բրեթ Սալիվանը։ Դրա պրեմիերան տեղի ունեցավ 2015 թվականի հուլիսի 20-ին Fantasia International Film Festival-ի ժամանակ և ունեցավ սահմանափակ ցուցադրություն՝ 2015-ի հոկտեմբերի 2-ին, ինչպես նաև պատվերով սկավառակ։


== Սյուժե ==
Ֆիլմը, համարվելով անտոլոգիա, իրենից ներկայացնում է չորս տարբեր պատմություններ։ Ավարտական դասարանի աշակերտները սկսում են հետազոտել սուրբծննդյան տոներից առաջ տեղի ունեցած սպանությունները, մի ընտանիք իրենց կրտսեր որդու մոտ նկատում են տարօրինակություններ՝ անտառից եղևնի բերելուց հետո, իսկ մի ուրիշ ընտանիքի հետապնդում է ամանորյա սատանա Կրամպուսը։ Եվ այս ողջ ընթացքում Սանտա Կլաուսը Հյուսիսային բևեռում կռվում է զոմբի-էլֆերի դեմ։


== Դերակատարներ ==
Ուիլիամ Շաթներ - դիջեյ Դեն
Ջորդ Բուզա - Սանտա
Փերսի Հայնս Ուայթ - Դունկան
Ոլունայկ Ադելի - Քիմ Փիթերս
Ռոբ Արքեր - Լրամպուս
Ջեֆ Քլարկ - Թեյլոր Գրեյս
Ջեսիկա Քլիմենտ - Գրեյս
Զոե դե Գրանդ Մեզոն - Մոլի Սայմոն
Էմի Ֆորսիթ - Քոփրիս Բաուեր
Էդրիեն Հոլմս - Սքոթ
Շենոն Քուկ - Դիլան
Դեբրա ՄաքՔեյբ - Մարթա Կլաուս
Միշել Նոլդեն - Դիանա Բաուեր
Ալեքս Օզերով - Բեն
Ալան Փիթերոն - Մեծ Էրլ
Քորին Քոնլի - մորաքույր Էդդա


== Ընդունում ==
«Սուրբծննդյան սարսափ պատմությունը» քննադատների կողմից ստացավ դրական գնահատականներ։ Dread Central և The Hollywood Reporter կայքերը, երկուսն էլ բարձր գնահատեցին ֆիլմի նորարարությունները։


== Ծանոթագրություններ ==


= Արտաքին հղումներ =
«Սուրբծննդյան սարսափ պատմություն»(անգլ.) ֆիլմը Internet Movie Database կայքում
Դվին (հյուրանոց)

Անվան այլ կիրառումների համար տե՛ս՝ Դվին (այլ կիրառումներ)Դվին հյուրանոց, հյուրանոցային համալիր՝ Հայաստանի մայրաքաղաք Երևանի կենտրոնում, կառուցված 1979 թվականին։ Խորհրդային շրջանի նախագծի հեղինակներն են` ճարտարապետներ Ֆելիքս Հակոբյանը, Աշոտ Ալեքսանյանը, Էդուարդ Սաֆարյանը, քանդակագործ Արամազդ Շիրազը, նկարիչ Վլադիմիր Աթանյանը։ Ստեղծագործական այս խումբը 1979 թվականին արժանացել է ՀԽՍՀ Պետական մրցանակի։
Հյուրանոցի կառուցումը կատարվել է Կոնդ թաղամասի իրացման ծրագրի շրջանակներում։


== Պատմություն ==
Երևանի «Դվին» հյուրանոցն իր դռները բացեց հանրության առջև 1983 թվականին։ Հյուրանոցը՝ իր ենթակառուցվածքներով, 14 հարկանի մեծ շինություն է. ուներ լյուքս համարներ, ռեստորան, սրճարան, բար, հուշանվերների խանութ, ամառային սրճարան, լողավազան և այլն։ Բոլոր սենյակները կահավորված էին ֆիննական կահույքով։
Ճարտարապետական և գեղարվեստական ոճով աչքի ընկնող հյուրանոցի ինտերյերի ձևավորմանը մասնակցել են նկարիչներ, քանդակագործներ և դեկորատիվ կիրառական արվեստի վարպետներ։ Նրանք ակնհայտորեն գեղարվեստական նոր լուծումներին հաղորդել են ազգային բնույթ։
«Դվին» հյուրանոցում իջևանել են շատ անվանի մարդիկ։ Այստեղ ելույթ էին ունենում հայրենական էստրադայի նշանավոր աստղեր։ Հյուրանոցային համալիրի բակում` շատրվանների կողքին, տեղադրված է կոփածո պղնձից պատրաստված «Լեռնային պար» խմբաքանդակը (քանդակագործ՝ Տիգրան Արզումանյան)։ «Դվինը» համարվում էր երևանցիների ամենասիրելի վայրերից մեկը։
1988 թ. Արցախ մեկնող ջոկատները երդման արարողության են մասնակցել այս քանդակի մոտ։
2012 թ. մայիսի սկզբերին պարզ դարձավ, որ Հայաստանի պատմամշակութային հուշարձանների ցանկում ընդգրկված խմբաքանդակը գտնվում է կիսավեր վիճակում։


== Վերանորոգման նախագիծ ==
2003 թ. «Դվին» հյուրանոցը 3 միլիոն դոլարով վաճառվեց «Կովկասյան հաղորդակցական խումբ» ՓԲԸ-ին, որը պարտավորվում է ամբողջությամբ վերակառուցել հյուրանոցը մինչև 2016 թվականը։ Սակայն 2014 թվականի դրությամբ, ընկերությունը այդ ոււղղությամբ ոչ մի ներդրում չի արել։


== Գրականություն ==
Աշոտ Ալեքսանյանի անձնական արխիվ


== Արտաքին հղումներ ==
«Լեռնային պարի» հեղինակ. «Կենսագրությունիցս 15 տարի դեն գցեցին» (Տեսանյութ)
«Դվին» հյուրանոցն ամբողջությամբ կվերակառուցվի մինչև 2016թ.(չաշխատող հղում)
Երևանի «Դվին» հյուրանոցի վերակառուցման համար մինչև 2015թ.–ը 13,6 միլիոն դոլար կներդրվի Archived 2013-05-12 at the Wayback Machine.
«Դվին» հյուրանոցի մոտակայքում տեղադրված «Լեռնային պար» քանդակը փրկության կարիք ունի Archived 2012-05-23 at the Wayback Machine.
1, 2, 3 (երգ, Սոֆիա Ռեյես)

"1, 2, 3", երգ՝ ձայնագրված մեքսիկացի երգիչ Սոֆյա Ռեյեսի կողմից՝ Ջեյսոն Դերուլոյի և Դե Լա Գետտոյի մասնակցությամբ։ Այն թողարկվել է որպես սինգլ 2018 թվականի փետրվարի 16-ին։ Երգը գրվել է Ռեյեսի, Դերուլոյի, Գետտոյի, Նիկոլ Զիգնագոյի, Ռիչարդ Մոնտանյերի, Յոն Լեոնի և Չարլի Գուերերոյի կողմից։


== Տեղեկություն ==
Երգի մասին խոսելիս Սոֆյա Ռեյեսը ասել է.


== Տեսահոլովակ ==
Երգի տեսահոլովակը նկարահանվել է Լոս Անջելեսում՝ Մայք Հոյի կողմից։ Պրեմիերան կայացել է Ռեյեսի YouTube-ի ալիքով՝ 2018 թվականի փետրվարի 16-ին։


== Հիթ-շքերթներ ==


== Հավաստագրեր ==


== Թողարկման պատմություն ==


== References ==


== Արտաքին հղումներ ==
Երգի տեքստը MetroLyrics կայքում
Էլեկտրական լարում

Էլեկտրական լարում, միավոր լիցքի տեղափոխման համար դաշտի կատարած աշխատանքը։Լարումը նշանակում են U տառով։

     {U=A÷q}


== A-հոսանքի աշխատանք ==
Էլեկտրական շղթայի տարբեր տեղամասերում կարող է տարբեր լինել այդ աշխատանքը, բայց նրանցից յուրաքանչյուրում այն համեմատական է այդ տեղամասում անցնող լիցքին։
Տվյալ տեղամասով 1Կլ լիցք անցնելու դեպքում հոսանքի կողմից կատարված աշխատանքը ցույց տվող ֆիզիկական մեծությունը կոչվում է տվյալ տեղամասի էլեկտրական լարում։
Ենթադրենք էլեկտրական շղթայի տեղամասի երկայնքով q= 5Կլ լիցքի տեղափոխման ընթացքում կատարվել է A= 10 Ջ աշխատանք։ 10 Ջ-ը բաժանելով 5Կլ-ի վրա՝ կստանանք 2 Ջ/Կլ։ Դա էլ հենց կլինի էլեկտրական շղթայի տվյալ տեղամասի լարումը։ Լարումը նշանակում են U տառով։
Այսպիսով, էլեկտրական շղթայի տվյալ տեղամասում U լարումը որոշելու համար անհրաժեշտ է հոսանքի A աշխատանքը բաժանել տվյալ տեղամասով անցած q լիցքի վրա։

  
    
      
        U
        =
        
          
            A
            q
          
        
      
    
    {\displaystyle U={\frac {A}{q}}}
  
Էլեկտրական լարման միավորը կոչվում է վոլտ (Վ)` հոսանքի առաջին աղբյուրը կառուցող Ա. Վոլտայի պատվին։ 1Վ-ն այն լարումն է, որի դեպքում էլեկտրական դաշտը էլեկտրական շղթայի տվյալ տեղամասի երկայնքով 1Կլ լիցքի տեղափոխման ընթացքում  1 Ջ աշխատանք է կատարում։ Եթե օրինակ` շղթայի որևէ տեղամասում լարումը հավասար է 10 Վ-ի, ապա նշանակում է, որ այդ տեղամասում 1 Կլ լիցք անցնելու դեպքում 10 Ջ աշխատանք է կատարվում։
Վոլտից բացի, որպես միավոր գործնականում կիրառվում են նաև վոլտի մասերը և բազմապատիկները, օրինակ՝ կիլովոլտ և միլիվոլտ։
Լարում չափող սարքը կոչվում է վոլտաչափ (վոլտմետր)։ Գոյություն ունեն տարբեր կառուցվածքի վոլտմետրեր։

Էլեկտրական շղթային վոլտմետր միացնելու դեպքում անհրաժեշտ է պահպանել հետևյալ կանոնները՝
Վոլտմետրի սեղմակները միացնում են էլեկտրական շղթայի այն կետերին, որոնց միջև անհրաժեշտ է չափել լարումը (միացնում են շղթայի չափվող տեղամասին զուգահեռ)։
Վոլոմետրի «+» նշանով սեղմակն անհրաժեշտ է միացնել էլեկտրական շղթայի չափվող տեղամասի այն կետի հետ, որը միացած է հոսանքի աղբյուրի դրական բևեռին, իսկ «-» նշանով սեղմակն այն կետի հետ, որը հոսանքի աղբյուրի բացասական բևեռի հետ է միացած։
Բուրչեի

Բուրչեի (իտալերեն՝ Burcei), կոմունա Իտալիայում, գտնվում է Սարդինիա մարզի Կալիարի գավառում։ Բնակչությունը 2978 մարդ, բնակչության խտությունը 31,36 կմ²։ Զբաղեցնում է 94,97 կմ² տարածք։ Փոստային ինդեքս՝ 9040։ Հեռախոսային կոդ՝ 070։
Կոմունայի հովանավորն է Սուրբ Կույս Մարիամը (Nostra Signora di Monserrat): Տոնը նշվում է սեպտեմբերի 8-ին։


== Ծանոթագրություններ ==
Արմեն Ղուլյան

Արմեն Ղուլյան (ռուս.՝ Армен Гулян, հոկտեմբերի 6, 1990(1990-10-06), Չարենցավան, Հրազդանի շրջան, Հայկական ԽՍՀ, ԽՍՀՄ), ընդհանուր մենամարտերի ռուսաստանցի մարզիկ (MMA), ամենաթեթև քաշային կարգի ներկայացուցիչ։ Էթնիկ հայ է, հանդես է գալիս Ռուսաստանի կողմից։ 2016 թվականի մարտից հանդես է գալիս պրոֆեսիոնալ մակարդակով, հայտնի է Fight Nights Global և Golden Team Championship ​​կազմակերպությունների մարտական մրցաշարերին մասնակցելու շնորհիվ։ Հանդես է գալիս «Golden Team» և «Lion Heart» թիմերի համար։ 
Նա նաև տիտղոսավոր սիրողական մարզիկ է և ջուջուցուի Ռուսաստանի չեմպիոն, Կենտրոնական դաշնային շրջանի գրեպլինգի չեմպիոն, MMA-ի Ռուսաստանի գավաթի հաղթող։ MMA-յի և սամբոյի սպորտի վարպետ է։


== Կենսագրություն ==
Արմեն Ղուլյանը ծնվել է հայ ընտանիքում, Արցախյան հակամարտության ժամանակ։ 3 տարեկան հասակում Արմենն իր ընտանիքի հետ տեղափոխվել է Ռուսաստան, Ռժև քաղաք։ Մանկուց հետաքրքրվել է սամբոյով և ձյուդոյով, հետագայում կատարելագործել է մարտական ​​սամբոյի և բռնցքամարտի մարտական ​​հմտությունները։ Պրոֆեսիոնալ MMA-ով սկսել է զբաղվել 2016 թվականից։ Արմենն ունի սպորտային բարձրագույն կրթություն։ Նա ծառայել է Ռուսաստանի զինված ուժերում, Հյուսիսային նավատորմում՝ Բևեռային շրջանի տարածքում։ Ստացել է ավագ սերժանտի կոչում։


== Ձեռքբերումներ ==


=== Սիրողական կարիերա ===
Ռուսաստանի MMA գավաթակիր է (2015 թվական), Ռուսաստանի MMA գավաթի արծաթե մեդալակիր (2016 թվական), Ռուսաստանի MMA առաջնության, MMA Համագործակցության գավաթի դափնեկիր (2016 թվական), գրեպլինգի կենտրոնական դաշնային շրջանի չեմպիոն (2015 թվական)։


=== Մասնագիտական ​​կարիերա ===
Պրոֆեսիոնալ մակարդակի ընդհանուր մենամարտերում դեբյուտը նշել է 2016 թվականի մարտ ամսին, PROFSPORT GPRO 19 մրցաշարում, որտեղ առաջին փուլում հաղթել է իր մրցակից Ալեքսանդր Գրեչուշչևին։ Հետագա կարիերայի ընթացքում Արմենը պարբերաբար ելույթ է ունեցել GFC մրցաշարերում, որտեղ նա հաղթանակ է տարել Նուրբեկ Աբդուկադիրովի, Անտինոդորոս Միխայլիդիսի նկատմամբ։ Արմենը հայտնի է նրանով, որ մշտապես ձգտում է իր մենամարտերն ավարտել նախանշված ժամկետից շուտ, այլ ոչ թե հասնել դատավորների որոշմանը։


== Ծանոթագրություններ ==


== Արտաքին հղումներ ==
sherdog.com
fighttime.ru
tapology.com
Գիշերվա թագուհին

Գիշերվա թագուհին (թուրքերեն՝ Gecenin Kraliçesi), թուրքական Star TV-ով հեռարձակված սերիալ, որի առաջին սերիան ցուցադրվել է 2016 թվականի հունվարի 12-ին և ավարտվել 2016 թվականի ապրիլի 19-ին։ Գլխավոր դերերում խաղում են թուրք հայտնի դերասաններ Մուրատ Յըլդըրըմը, Մերյեմ Ուզերլին և Ուղուր Փոլաթը։ Առաջին սերիայի նկարահանումները տեղի են ունեցել Կաննում և Գրասսեյում, իսկ մնացած սերիաները նկարահանվել են Ստամբուլում։ Հեռուստասերիալը բաղկացած է 15 սերիայից, որի յուրաքանչյուր սերիան տևում է 120- 130 րոպե։ Հեռուստասերիալը համարվում է վերջին տարիների թուրքական ամենառեյտինգային սերիալներից մեկը, ոչ միայն Թուրքիայում, այլ նաև ամբողջ աշխարհում։ Դեռևս մինչ ցուցադրությունը այն մեծ հետաքրքրություն էր առաջացրել համացանցում։ Մինչ ցուցադրումը, Ստամբուլում կազմակերպվեց ներկայացում- պրեզենտացիա, որտեղ սերիալը ցուցադրելու իրավունքը վաճառվեց շուրջ 25 երկրների։


== Սյուժե ==
Սելինը (Մերյեմ Ուզերլի) երիտասարդ օծանելիքի մասնագետ է, ով բնակվում է Ֆրանսիայի Գրասսե քաղաքում։ Նրա հայրը թուրք է, իսկ մայրը ֆրանսուհի։ Երկար տարիներ Սելինը լուր չունի իր հորից, ով լքել է նրանց։ Պատահաբար նա ծանոթանում է Կարտալ անունով (Մուրատ Յըլդըրըմ) մի երիտասարդ թուրք գործարարի հետ, ով գործող եկել էր Գրասսե։ Երիտասարդները սիրահարվում են միմյանց։ Սակայն Կարտալը պարտավոր է վերադառնալ Ստամբուլ, որտեղ նրան սպասում են իր կինը` Էսրան և կնոջ հայրը` Ազիզը, ով փոքր տարիքում որդեգրել է Կարտալին` նրա հորը սպանելուց հետո։ Սելինը գալիս է Ստամբուլ, սակայն նա և Կարտալը չեն կարողանում միասին լինել։ 4 տարի անց Սելինը դարձյալ գալիս է Թուրքիա, որտեղ նա հանդիպում է Ազիզին։ Սակայն Սելինը ունի գաղտնիք։ Նա իր հոր հետ միասին վրեժ է լուծում Ազիզից` իմանալով, որ ժամանակին Ազիզը ուզեցել է սպանել իր հորը։ Սելինը չգիտե, որ Կարտալը Ազիզի փեսան է, և որ Ազիզն է սպանել նաև Կարտալի հորը։ Սելինը Կարտալից գաղտնի է պահում այն փաստը, որ արդեն 4 տարի է ինչ նրանք ունեն որդի` Օսմանը։


== Դերասանական կազմ ==


== Ծանոթագրություններ ==
Վայոց ձորի տարածաշրջանային պետական քոլեջ

Վայոց ձորի տարածաշրջանային պետական քոլեջ (ՎՁՏՊՔ), բազմագործառութային միջին մասնագիտական պետական ուսումնական հաստատություն Վայոց ձորի մարզում (նախկինում՝ Եղեգնաձորի պետական քոլեջ)։


== Պատմություն ==
Վայոց ձորի տարածաշրջանային պետական քոլեջը հիմնադրվել է 1971 թվականին, նախ որպես Երևանի էլեկտրամեխանիկական տեխնիկումի, ապա՝ Երևանի ֆինանսատնտեսագիտական տեխնիկումի մասնաճյուղ։ 2001 թվականի հոկտեմբերից վերանվանվել է Եղեգնաձորի պետական քոլեջ և սկսել գործել որպես ինքնուրույն հաստատություն։ 2011 թվականին վերանվանվել է «Վայոց ձորի տարածաշրջանային պետական քոլեջ» ՊՈԱԿ։ 1980 թվականին քոլեջի՝ այդ ժամանակ դեռևս Երևանի էլեկտրոմեխանիկական տեխնիկումի Եղեգնաձորի մասնաճյուղի տնօրեն է նշանակվում Խաչանուշ Սարգսյանը։ Ներկայումս քոլեջի տնօրենը Արգամ Դովլաթյանն է։


== Տնօրեններ ==
Ռեմյուր Ավագյան (1971)
Ֆրունզե Կարապետյան (1976)
Աղվան Աբրահամյան (1978)
Խաչանուշ Սարգսյան (1980)
Արգամ Դովլաթյան (2015)


== Բաժիններ ==
Քոլեջում գործում են հետևյալ բաժինները՝


=== Միջին մասնագիտական կրթություն ===
Հաշվապահական հաշվառում
Զբոսաշրջություն
Իրավագիտություն
Ավտոմոբիլային տրանսպորտի տեխնիկական սպասարկում և նորոգում
Հաշվողական տեխնիկայի և ավտոմատացված համակարգերի ծրագրային ապահովում
Ֆինանսներ (հեռակա ուսուցմամբ)


=== Նախնական/արհեստագործական կրթություն ===
Գինեգործություն
Փայտագործություն
Խոհարարական գործ


=== Կարճաժամկետ դասընթացներ ===
Վարսավիրական արվեստ,                                                 
Վարորդական  դասընթացներ,                                                       
Համակարգչային օպերատորություն,
Կարի արտադրության տեխնոլոգիա,
Մատնահարդարում,
Խոհարարություն,
Ատաղձագործություն, մանրահատակագործություն,
Շինհարդարման աշխատանքների իրականացում։


=== Համագործակցության շրջանակները և իրականացրած ծրագրերը ===
«Փրկեցեք երեխաներին» ամերիկյան կազմակերպության եղեգնաձորյան գրասենյակ - Համակարգչային ուսուցման կենտրոնի ստեղծում;
Գերմանիայի մեծահասակաների ուսուցման ժողովրդական համալսարանների միության միջազգային համագործակցության  ինստիտուտ (IIZ/DVV) - «Գիդերի վերապատրաստման ծրագիր»;
Եղեգնաձորի զբաղվածության տարածքային կենտրոն - «Շուկայագիտության դասընթաց գործազուրկների համար»;
Եղեգնաձորի զբաղվածության տարածքային կենտրոն - «Խոհարարների վերապատրաստման դասընթաց» գործազուրկների համար;
«Անուշավան Աբրահամյան կրթական հիմնադրամ» - Արհեստագործական ուսումնարանների և քոլեջների բարեկարգում և զարգացմանը նպաստող ծրագրերի իրականացում;
«Սեյվ դը չիլդրեն ինթերնեշնլ» հայաստանյան ներկայացուցչության և «Մասնագիտական կրթության բարեփոխումներ» հասարակական կազմակերպության հետ՝ «Մասնագիտական  կրթություն և զբաղվածություն հաշմանդամություն ունեցող երիտասարդների համար» ծրագրի շրջանակներում՝  Սոցիալական  ձեռնարկության ստեղծում;
ԱՕԱԿ հիմնադրամի հովանավորչության շնորհիվ՝  Ռոբոտաշինության լսարանի հիմնում;
Գերմանիայի միջազգային համագործակցության ընկերության (ԳՄՀԸ/GIZ)  կողմից և Գերմանիայի Դաշնային Հանրապետության տնտեսական համագործակցության և զարգացման նախարարության պատվիրակմամբ «Մասնավոր հատվածի զարգացումը Հարավային Կովկասում» ծրագրի աջակցությամբ՝ Գինեգործություն մասնագիտության հեռավար ուսուցման իրականացում;
Գինեգործության ոլորտում գերմանական դուալ ուսուցման համակարգի ներդրում։


== Ծանոթագրություններ ==


== Արտաքին հղումներ ==
Голос Армении կայքում
Բելիզի զինանշան

Բելիզի զինանշանը ընդունվել է անկախությունից հետո, իսկ ներկայիս զինանշանը միայն մի փոքր փոփոխություններ է կրում այն զինանշանից, որը օգտագործվում էր Բրիտանիայի գաղութ լինելու ժամանակաշրջանում։
Շրջանձև սահմանը եզերվում է սվիթենիայի հիսուն տերևներով, որը խորհրդանշում է սվիթենիայի կարևորությունը Բելիզի տնտեսությունում 18-19-րդ դարերում։
Վահանը բռնում են երկու մարդիկ, որից մեկը սպիտակամորթ է, իսկ մյուսը՝ սևամորթ։ Սևամորթ մարդը իր ձեռքին պահում է թիակ, իսկ սպիտակամորթը՝ կացին։ Այն նորից խորհրդանշում է սվիթենիա ծառը և նավաշինությունը։
Ներքևում գրված է զինանշանի կարգախոսը՝ SUB UMBRA FLOREO (Ստվերի տակ ես բարգավաճում եմ)։
Բելիզի դրոշի կենտրոնում պատկերված է երկրի զինանշանը։


== Ծանոթագրություններ ==